IV. Namatlaní kata kata xalilaktlawat chu la nalakla nak kapulatamatni chu pula natalakaxila, natalilakchiwinan,chu, tlan natalakgxtapali laskin lanka xapuxku xalak kalipulatamatni, akxni matlanikanita tlan natamakgantaxti la amá lakla chu níku amaka laktlawakan, natatatyini la wan tapakgsit , ja'é talaktlaw namaxtukan nak xatalaktlaw lipulatamatni.
Xapuxku Lanka mapakgsina xalipulatamatni namalakgacha nak ixputlawakan tapakgsit xamakilhtsukit xatapakgsin xalimalimakglhtinat, xalilaktlawat chu xalilktlawat tumín nak xalipulatamatni, natasputa kilhtamaku 8 xpapa' septiembre , natalakasi xmakgtayana puxku xalipulatamatni nema maktini nak xatalaktlawat chu xamakgamakglhtinat tumín. Xtlawananín tapakgsit natamatlani xalilakgtaxtutaman xalilaktlawat nak xalipulatamatni kilhtamaku 15 xpapa' diciembre.|Akxni namatsuki ixlitayat xapuxku lanka mapakgsina xalipulatamatni la wan tapakgsit likatsin 83, Ja'é puxku namalakgacha nak ixputlawakan tapakgsit ixmakilhtsukit xatapakgsin xalimakglhtinat chu xalilaktlawat xalipulatamatni kilhtamaku 15 ixpapa diciembre.|Nila natawalapala tunu talaktlaw xatsekg, watiya nemá taskini, xatalaktlaw nemá talaktlawa xmagtayananín lanka puxku xalipulatamatni nala xatatsokgni.|Ixli'akgkitsis titsu tatsokgni. - (Makgenukanit) Ixli'akgchaxan titsu tatsokgni. - (Makgenukanit) Ixli'akgtujun titsu tatsokgni. - (Makgenukanit)|Watiya tlan talakglhmani xamakanut tamatsukit limakglhtinat chu lilaktlawat akni naskin lanka puxku chu namakanajlí tuku xlakata nilimakalh akxni ixtalhkan chu namatlani ixlakkaxtlawananín tapakgsit, natalakasi xmakgtayana xapuxku xalipulatamatni chu namakatsininan tuku xlakata aku mastama ja'é tamatsukin.